Andizjan
Store norske leksikon,Geografi,Verdens geografi,Asia,Usbekistans geografi
Andizjan er en by i det østlige Usbekistan. Byen ligger i den fruktbare Ferganadalen, 260 km øst for hovedstaden Tasjkent, ved elven Syr-Darja. Byen har 458 500 innbyggere (2022).
Hovedvirksomhet er petrokjemisk industri, bomulls- og maskinindustri. I regionen rundt jobber mange med olje- og naturgassutvinning og bomullsdyrking.Andizjan er en gammel by på Silkeveien til Kina. Det russiske imperiet erobret Andizjan i 1876. Byen ble ødelagt av jordskjelv 1904 og mer enn 4000 mennesker omkom.I nyere tid er Andizjan mest kjent for volden som fant sted der i 2005. Tusenvis av demonstranter ble ifølge flere kilder beskutt av politi- og sikkerhetsstyrker, og et stort antall personer ble drept og skadet. Les mer i Store norske leksikon Usbekistans historie Volden i Andizjan Eksterne lenker Citypopulation.de om "Uzbekistan"